钦定古今图书集成/历象汇编/庶征典/第012卷 > 《妖祥辨》沈颜
## 钦定古今图书集成/历象汇编/庶征典/第012卷 > 《妖祥辨》沈颜

凡所谓祥者，必曰“麟凤龟龙，醴泉甘露，景星朱草。”所
谓妖者，必曰“天文错乱，草木变性，川竭地震，冬雷夏
霜。”或者以为察王道之废兴，国家之治乱，则稽考于
是，而不知君明臣忠，有司称职，国之祥也；信任谗邪，
弃逐谠正，刑赏不一，货赂公行，国之妖也。既三代已
后，废兴之兆，理乱之故，鲜不由此矣。若向所祥者果
祥，则周道衰而麟见；妖者果妖，殷道盛而桑榖生庭
不其明与？